**VISPĀRĪGĀ VIENOŠANĀS Nr. SKUS** 338/19-VV

*Zobārstniecības ķirurģisko instrumentu piegāde*

|  |  |
| --- | --- |
| Rīgā, |  2019.gada 21.jūnijā |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, pamatojoties uz statūtiem un 29.08.2018. valdes lēmumu Nr.81 (protokols Nr.30 p.1) pārstāv valdes locekle I.Kreicberga (turpmāk - **Pasūtītājs**) no vienas puses, un

Vispārīgās vienošanās piegādātājs:

**SIA “B.Braun Medical”** reģ.Nr**.**40003277955, tā valdes locekļa Aivara Gailīša personā, kurš rīkojas uz Statūtu pamata (turpmāk – **Piegādātājs**)

otras puses (abi kopā – Puses), pamatojoties uz iepirkuma „Zobārstniecības ķirurģisko instrumentu piegāde” (ID Nr. PSKUS 2019/53) rezultātiem un, saskaņā ar Piegādātāja iepirkumā iesniegto piedāvājumu, noslēdz šādu vispārīgo vienošanos (turpmāk – Vienošanās):

1. **VIENOŠANĀS PRIEKŠMETS**
	1. Ar Vienošanās parakstīšanu Piegādātājiem (Piegādātājs Nr.1, Piegādātājs Nr.2 un Piegādātājs Nr.3, atbilstoši Vienošanās 1.pielikumam), kuri piedāvājuši viszemāko vērtējamo summu attiecīgajai iepirkuma daļai, tiek piešķirtas tiesības slēgt iepirkuma līgumu ar Pasūtītāju par zobārstniecības ķirurģisko instrumentu piegādi (turpmāk– Prece), saskaņā ar Piegādātāja attiecīgajā iepirkuma pozīcijā piedāvāto vienas vienības cenu.
	2. Gadījumā, ja Piegādātājs Nr.1, ar kuru noslēgts iepirkuma līgums, nespēj piegādāt līguma noteikumiem atbilstošu preci vai atsakās piegādāt kādu Preci, Pasūtītājam ir tiesības pasūtīt Preces no nākamā Piegādātāja (Piegādātājs Nr.2 atbilstoši 1.pielikumam), kurš piedāvājis nākamo zemāko cenu kopā. Ja arī nākamais Piegādātājs nespēj piegādāt nepieciešamās Preces, Pasūtītājs Preces pasūta no nākamā Piegādātāja (Piegādātājs Nr.3 atbilstoši 1. pielikumam), kurš piedāvājis nākamo zemāko cenu kopā.
2. **VIENOŠANĀS SUMMA UN PREČU CENAS**
	1. Vienošanās kopējā summa **EUR 18 000,00** (astoņpadsmit tūkstoši *euro*) bez pievienotā vērtības nodokļa. Pievienotās vērtības nodoklis tiek aprēķināts un maksāts saskaņā ar Latvijas Republikā spēkā esošo pievienotās vērtības nodokļa likmi Preču piegādes brīdī.
	2. Vienošanās kopējā summa ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus (izņemot PVN) un nodevas, kā arī citas izmaksas, kas attiecas uz Precēm un to piegādi.
	3. Līgumā norādītās cenas ir maksimāli pieļaujamās cenas, par kurām Piegādātājs apņemas piegādāt Preci visā Vienošanās darbības laikā.
	4. Pasūtītājs Vienošanās izpildes laikā iepērk tādu preču daudzumu, kāds nepieciešams tā darbības nodrošināšanai, Pasūtītājam nav pienākums iepirkt precīzi Līguma pielikumā norādīto katras preču vienības apjomu, taču nepieciešamības gadījumā Piegādātājam līdz Vienošanās darbības beigām jāpiegādā Preces par Līgumā noteiktajām līgumcenām.
	5. Puses vienojas, ka Vienošanās kopējā summa var mainīties un Pasūtītājs var iepirkt Preces par iepirkumā piedāvātajām cenām līdz 9% vairāk vai mazāk no 2.1.punktā noteiktās summas, ja radusies situācija, ko Pasūtītājs iepriekš nevarēja paredzēt un Piegādātājam pretenziju par šādām izmaiņām nebūs. Šādas vienošanās kopējās summas izmaiņas Puses veic parakstot attiecīgu vienošanos.
3. **VIENOŠANĀS DARBĪBAS LAIKS UN IZBEIGŠANAS KĀRTĪBA**
	1. Vienošanās stājas spēkā ar 2019.gada 21.jūniju un ir spēkā līdz Vienošanās noteikto Līdzēju saistību pilnīgai izpildei.
	2. Vienošanās darbības termiņš ir no Vienošanās spēkā stāšanās dienas līdz īsākajam no šādiem termiņiem:
		1. līdz Vienošanās 2.1.punktā noteiktās summas izlietojumam;
		2. 12 (divpadsmit) mēneši no Vienošanās spēkā stāšanās dienas;

3.2.3. Pusēm vienojoties, ir tiesības pagarināt Vienošanās termiņu, ievērojot Publisko iepirkumu likumā noteikto. Ja tiek pagarināts Vienošanās termiņš, līguma, kas noslēgts Vienošanās ietvaros, termiņš tiek pielīdzināts Vienošanās termiņam bez papildu vienošanās.

* 1. Vienošanās var tikt izbeigta pirms termiņa pamatojoties uz Līguma 3.sadaļā noteikto:
		1. Līdzējiem rakstiski vienojoties;
		2. Pēc vienas Puses iniciatīvas, iepriekš par to rakstiski brīdinot otru Pusi.
	2. Izbeidzot Vienošanos, vienlaicīgi tiek izbeigti uz Vienošanās pamata noslēgtie piegādes līgumi.
1. **PIEGĀDES LĪGUMU NOSLĒGŠANAS UN IZPILDES KĀRTĪBA**
	1. Piegādes līgumu Pasūtītājs slēdz ar Piegādātājiem, saskaņā ar Piegādes līguma pielikumu un tajā norādītājām cenām.
	2. Slēdzot Piegādes līgumu, Piegādātājs vienojas ar Pasūtītāju par Preču piegādēm, nosakot veidu, kādā Pasūtītājs pasūtīs Preces un preču piegādes termiņu – 4 (četru) nedēļu laikā no attiecīgā pasūtījuma veikšanas dienas.
	3. Preces piegāde notiek saskaņā ar Pasūtītāja katrreizēju Preces pasūtījumu (turpmāk – Pasūtījums), kurā Pasūtītājs norāda nepieciešamās Preces veidu, daudzumu un citu nepieciešamo informāciju. Pasūtījumu Pasūtītājs veic telefoniski, pa faksu, vai e-pastā saskaņā ar Līgumā norādītajiem Piegādātāja kontaktiem.
	4. Piegādātājs saņemot Pasūtījumu, ne vēlāk kā 1 (vienas) darba dienas laikā no Pasūtītāja Pasūtījuma nosūtīšanas dienas saskaņo Preces piegādi vai atsaka piegādāt Preci, nosūtot Pasūtītājam pa e-pastu rakstisku paziņojumu. Gadījumā, ja Piegādātājs noteiktajā termiņā atsaka pasūtījumu vai nesniedz informāciju vispār par pasūtījuma apstiprināšanu vai atteikšanu, Pasūtītājām ir tiesības pasūtīt Preces no Piegādātāja Nr.2, ņemot vērā Līguma 1.pielikumā noteikto Preces cenu. Ja arī Piegādātājs Nr.2 nespēj piegādāt nepieciešamās Preces, Pasūtītājs Preces pasūta no Piegādātāja Nr.3.
	5. Gadījumā, ja Piegādātājam ir savlaicīgi pieejama informācija par konkrētām Precēm, kuras nebūs iespējams piegādāt, Piegādātājam ir pienākums sniegt šādu informāciju Pasūtītājam, norādot Preces, kuras nav iespējams piegādāt un laika posmu kurā piegāde nav iespējama.
	6. Ja Piegādātājs Pasūtītājam līgumā noteiktajā termiņā un kārtībā nepiegādā Preci, Pasūtītājam ir tiesības pasūtīt Preces no Piegādātāja Nr.2. Ja arī Piegādātājs Nr.2 nespēj piegādāt nepieciešamās Preces, Pasūtītājs Preces pasūta no Piegādātāja Nr.3.
	7. Gadījumā, ja lietojot Preci, Pasūtītājs konstatē, ka tās kvalitāte ir neatbilstoša, līdz ar to Prece nav piemērota Pasūtītāja darba specifikai, Pasūtītājam ir tiesības pasūtīt Preces no Piegādātāja Nr.2. Ja arī Piegādātāja Nr.2 prece lietošanas procesā izrādās neatbilstošas kvalitātes, Pasūtītājs Preces pasūta no Piegādātāja Nr.3.
	8. Ja Piegādātājs nav ievērojis Vienošanās 4.4.-4.7. punktos noteikto, tam nav tiesības celt pretenzijas pret Pasūtītāju par nākamā Piegādātāja izvēli.
2. **PUŠU SAISTĪBAS**
	1. Piegādātāja saistības:
		1. Piegādātājs apņemas veikt Preču piegādi Pasūtītājam saskaņā ar Vienošanās un Piegādes līguma noteikumiem;
		2. Ja Piegādātājs objektīvu apsvērumu dēļ nevar piegādāt Preci, Piegādātājs par to informē Pasūtītāju Vienošanās 4.4.-4.5.punktā noteiktajā kārtībā. Piegādātājs atbild par Preču atbilstību Latvijas Republikas un Eiropas Savienības normatīvo aktu prasībām;
		3. Piegādātājs Vienošanās darbības laikā ievēro Vienošanās 4.punktā noteikto Piegādes līguma izpildes kārtību.
	2. Pasūtītāja saistības:
		1. Pasūtītājs primāri pasūta Preces no Piegādātāja, kurš Vienošanās 1.pielikumā, attiecīgajā Konkursa pozīcijā ir norādīts kā Piegādātājs Nr.1;
		2. Ja Piegādātājs Nr.1 nevar piegādāt Preci Līguma 4.2.punktā noteiktajā termiņā vai piegādā līguma prasībām neatbilstošas kvalitātes preci, tad Pasūtītājs Preci pasūta no nākamā Piegādātāja;
		3. Pasūtītājs Vienošanās darbības laikā ievēro Vienošanās 4.punktā noteikto Piegādes līguma izpildes kārtību.
3. **VIENOŠANĀS NOTEIKUMU GROZĪŠANA UN VIENOŠANĀS IZBEIGŠANA**
	1. Vienošanos var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.
	2. Pasūtītājam ir tiesības vienpusēji atkāpties no Vienošanās (vai kādu no tās pozīcijām), par to rakstveidā brīdinot Piegādātājus vismaz 5 (piecas) darba dienas iepriekš, ja Piegādātājs atsakās slēgt Piegādes līgumu.
	3. Pasūtītājam ir tiesības vienpusēji atkāpties no Vienošanās (vai kādas no tās pozīcijām), par to rakstveidā brīdinot Piegādātājus vismaz vienu mēnesi iepriekš, ja:
		1. Pasūtītājam ir zudusi vajadzība pēc Vienošanās priekšmeta vai kādu no tās pozīcijām;
		2. Piegādātājs apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības;
		3. Piegādātājs Vienošanās darbības laikā nespēj nodrošināt atbilstošu piegādes līguma izpildi.
	4. Puses var izbeigt Vienošanos pirms tās darbības termiņa beigām, Pusēm savstarpēji rakstveidā par to vienojoties.
4. **STRĪDU RISINĀŠANAS KĀRTĪBA**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
5. **NEPĀRVARAMA VARA**
	1. Puses tiek atbrīvotas no atbildības par pilnīgu vai daļēju šajā Vienošanās paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc šīs Vienošanās abpusējas parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Līdzēju iespējamās kontroles robežās u.c.).
	2. Pusei, kura nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
	3. Ja minēto apstākļu dēļ nav iespējams izpildīt Vienošanos ilgāk par 3 (trīs) mēnešiem, katrai Pusei ir tiesības izbeigt šīs Vienošanās darbību, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā šī Līguma Puse nevar prasīt atlīdzināt zaudējumus, kas radušies šīs Vienošanās izbeigšanas rezultātā.
6. **CITI NOTEIKUMI**
	1. Vienošanās ir saistoša Pusēm un to saistību un tiesību pārņēmējiem.
	2. Kādam no šīs Vienošanās noteikumiem zaudējot spēku normatīvo aktu grozījumu gadījumā, šī Vienošanās nezaudē spēku tā pārējos punktos, un šajā gadījumā Līdzējupienākums ir piemērot šo Vienošanos atbilstoši spēkā esošajiem normatīvajiem aktiem.
	3. Ja kāds no Vienošanās vai tā pielikumos norādītajiem normatīvajiem aktiem zaudē spēku un to vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, tad piemēro jauno, spēkā esošo normatīvo aktu no tā spēkā stāšanās dienas.
	4. Ja kādai no Pusēm tiek mainīts juridiskais statuss vai kādi šajā Vienošanās minētie Līdzēju rekvizīti, tālruņa, faksa numuri, adreses, u.c., tad tā nekavējoties rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju.
	5. Piegādātājam nav tiesību nodot saistības un/ vai tiesības par šo Vienošanos trešajām personām, bez Pasūtītāja iepriekšējas rakstiskas piekrišanas saņemšanas.
	6. Pasūtītāja vadītāja maiņa nevar būt par pamatu Vienošanās pārtraukšanai vai izbeigšanai. Gadījumā, ja notiek Pasūtītāja reorganizācija, Vienošanās paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 5 (piecas) dienas iepriekš rakstiski brīdina Piegādātāju.
	7. Vienošanās sagatavota uz 4 (četrām) lapām ar 2 (diviem) pielikumiem, 2 (divos) eksemplāros latviešu valodā, kuriem ir vienāds juridiskais spēks, no kuriem 1 (viens) eksemplārs – Piegādātājam un 1 (viens) eksemplārs – Pasūtītajam.
	8. Vienošanai tā noslēgšanas brīdī tiek pievienoti šādi pielikumi, kas ir neatņemamas tā sastāvdaļas:
		1. 1.pielikums – piegādātāju saraksts uz 1(vienas) lapas;
		2. 2.pielikums – piegādes līgums uz 73 (septiņdesmit trīs) lapām.

**10. PUŠU REKVIZĪTI UN PARAKSTI**

**Pasūtītājs: Piegādātājs:**

**VSIA “Paula Stradiņa klīniskās SIA “B.Braun Medical”**

**universitātes slimnīca”**

Reģ. Nr. 40003457109 Reģ.Nr.40003277955

Pilsoņu iela 13, Rīga, LV – 1002 Ūdeļu iela 16, Rīga, LV-1064

Konta Nr. LV74HABA0551027673367 Konta Nr.

Banka: AS Swedbank Banka:

Kods: HABALV22 Kods:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes locekle I.Kreicberga Valdes loceklis A.Gailītis

1.pielikums

2019.gada 21.jūnija

Vispārīgās vienošanās Nr.SKUS 338/19-VV

**Piegādātāju kārtība**

|  |  |  |  |
| --- | --- | --- | --- |
| Daļas Nr.  | Piegādātājs Nr.1(nosaukums) | Piegādātājs Nr.2(nosaukums) | Piegādātājs Nr.3(nosaukums) |
| **1.** | - | - | - |
| **2.** | SIA “B.Braun Medical” | - | - |
| **3.** | SIA “B.Braun Medical” | - | - |
| **4.** | SIA “B.Braun Medical” | - | - |
| **5.** | SIA “B.Braun Medical” | - | - |
| **6.** | SIA “B.Braun Medical” | - | - |
| **7.** | SIA “B.Braun Medical” | - | - |
| **8.** | SIA “A.Medical” | - | - |
| **9.** | - | - | - |
| **10.** | SIA “A.Medical” | - | - |
| **11.** | SIA “B.Braun Medical” | - | - |
| **12.** | - | - | - |

2.pielikums

2019.gada 21.jūnija

Vispārīgās vienošanās Nr.SKUS 338/19-VV

**LĪGUMS** Nr. SKUS 338/19-B

**Zobārstniecības ķirurģisko instrumentu piegāde**

Rīgā, 2019.gada 21.jūnijā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, pamatojoties uz statūtiem un 29.08.2018. valdes lēmumu Nr.81 (protokols Nr.30 p.1) pārstāv valdes locekle I.Kreicberga (turpmāk - Pasūtītājs) no vienas puses, un

**SIA “B.Braun Medical”**, reģistrācijas Nr. 40003277955, tā valdes locekļa Aivara Gailīša personā (turpmāk - Piegādātājs) no otras puses (abi kopā – Puses), pamatojoties uz iepirkuma „Zobārstniecības ķirurģisko instrumentu piegāde” (ID Nr. PSKUS 2019/53) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**

1.1. Pasūtītājs pasūta un Piegādātājs piegādā Pasūtītājs pasūta un Piegādātājs piegādā 2.daļa - ZSĶC Uranoplastikas komplektu instrumenti, 3. daļa - ZSĶC Cheiloplastikas komplektu instrumenti, 4. daļa - ZSĶC Osteoplastikas komplektu instrumenti; 5. daļa - ZSĶC Zobu ekstrakcijas komplektu instrumenti, 6. daļa - ZSĶC Mīksto audu komplektu instrumenti, 7. daļa - ZSĶC Antratomijas komplektu instrumenti, 11. daļa - ZSĶC Šķeltņu op. instrumenti

(turpmāk – Prece), atbilstoši Līguma un tā pielikuma noteikumiem.

1.2. Preces piegādes un darbu izpildes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.

1.3. Preču piegādes daudzums tiek saskaņots pasūtīšanas brīdī.

1. **Līguma summa, norēķinu kārtība**

2.1. Līguma summu veido visu Līguma ietvaros pasūtīto Preču kopējā summa, ņemot vērā Vienošanās kopējo summu.

2.2. Preces vienas vienības cenas norādītas Līguma 1.pielikumā un ir saistošas visu Līguma darbības laiku.

2.3. Vienošanās 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi. Piegādātājs Preces piegādi līdz Pasūtītāja norādītajai piegādes vietai veic ar saviem resursiem.

2.4. Samaksu par Preču piegādi veic, pamatojoties uz Piegādātāja izrakstītu rēķinu, kurā norāda Preču nosaukumu, cenu un Pasūtītāja Līguma numuru.

2.5. Pasūtītājs veic samaksu par veiktajām piegādēm ne vēlā kā 60 (sešdesmit) kalendāro dienu laikā pēc Līguma noteikumiem atbilstošas Preces piegādes un rēķina saņemšanas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.

2.6. Rēķins par piegādi tiek sagatavots un abpusēji saskaņots tikai pēc Preces pieņemšanas – nodošanas fakta, pēc abpusēji parakstīta piegādes akta saskaņā ar 2.pielikumā norādīto formu.

2.7. Ja Piegādātāja iesniegtajā rēķinā nav norādīts Preču nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.

2.8. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par piegādēm, kas nav veikti par Līguma prasībām neatbilstošas kvalitātes vai bojātas Preces piegādi.

2.9. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.

2.10. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.

1. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz pilnīgai saistību izpildei, bet ne ilgāk kā 12 (divpadsmit) mēnešus no Līguma parakstīšanas dienas. Gadījumā, ja Līguma darbības laikā netiek sasniegta Vienošanās 2.1.punktā noteiktā summa, Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto. Ja tiek pagarināts Vienošanās termiņš, līguma, kas noslēgts Vienošanās ietvaros, termiņš tiek pielīdzināts Vienošanās termiņam bez papildu vienošanās.
	2. Pusēm ir tiesības jebkurā brīdī izbeigt Līgumu, par to rakstiski vienojoties.
	3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Piegādātājs neveic Preces piegādi ilgāk par 10 (desmit) kalendārajām dienām no Līgumā noteiktā termiņa;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. notikusi Piegādātāja likvidācija;
		4. pret Piegādātāju uzsākta maksātnespējas procedūra.
	4. Par vienpusēju atkāpšanos no līguma Pasūtītājs Līguma 3.3.punktā noteiktajā termiņā nosūta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
		2. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
	7. Izbeidzot Līgumu, vienlaicīgi tiek izbeigta arī Vienošanās.
2. **Līguma izpildes kārtība**
	1. Pasūtītājs Preces pasūtīšanu veic elektroniski, pieprasījumu nosūtot uz Līguma 11.9.2.punktā norādītās kontaktpersonas e-pastu: antra.bbraun@parks.lv, vai telefoniski: 80009009, 67819549.
	2. Piegādātājs piegādā Preci ne vēlāk kā 4 (četru) kalendāro nedēļu laikā no pasūtījuma nosūtīšanas dienas, laiku saskaņojot ar Līguma 11.9.1.punktā norādīto kontaktpersonu.
	3. Par pasūtīšanas laiku ir uzskatāma diena, kad Pasūtītāja 11.9.1.punktā minētā kontaktpersona ir nosūtījusi pieprasījumu uz 11.9.2.punktā minēto e-pastu. Piegādātājam 1 (vienas) darba dienas laikā jāapstiprina pasūtījuma saņemšanu.
	4. Gadījumā, ja Piegādātājam ir savlaicīgi pieejama informācija par konkrētām Precēm, kuras nebūs iespējams piegādāt, Piegādātājam ir pienākums sniegt šādu informāciju Pasūtītājam, norādot Preces, kuras nav iespējams piegādāt un laika posmu kurā piegāde nav iespējama.
	5. Veicot pasūtījumu, Pasūtītājs norāda pasūtījuma veidu, nepieciešamo piegādes datumu un piegādes vietu.
	6. Preces piegādi, izkraušanu un novietošanu un iekārtu nodošanu ekspluatācijā, Pasūtītāja telpās, saskaņā ar Līguma 1.2.punktu, nodrošina Piegādātājs, izmantojot savu transportu un darbaspēku. Piegādātājsir atbildīgs par transportēšanas izdevumiem.
	7. Nododot ekspluatācijā Preci piegādātājs nodrošina lietošanas instrukciju latviešu valodā un pēc pieprasījuma lietotāja apmācību.
	8. Pasūtītājs, pieņemot Preci un darbu, ir tiesīgs pārbaudīt to kvalitāti un atbilstību Līguma un tā pielikuma prasībām, pasūtījumam un rēķinam. Ja Prece atbilst visām prasībām, Pasūtītāja pārstāvis paraksta piegādes aktu un rēķinu. Ja Prece neatbilst visām prasībām, Pasūtītāja pārstāvis sagatavo defektu aktu un nodod to Piegādātājam. Konstatēto neatbilstību gadījumā Pasūtītājs ir tiesīgs nepieņemt Preci, kā arī neveikt rēķinu apmaksu.
	9. Par Preces nodošanu Piegādātājs sastāda un abas Puses paraksta piegādes aktu, kas apliecina to, ka Piegādātājs ir izpildījis savas saistības pret Pasūtītāju.

**5. Garantija**

5.1. Preces garantijas laiks ir 24 (divdesmit četri) mēneši no piegādes akta abpusējas parakstīšanas dienas.

5.2. Piegādātājs apņemas bez maksas diagnosticēt un novērst jebkuru Preces defektu, ja defekts ir atklāts Preces garantijas laikā.

5.3. Iekārtas garantija neattiecas uz defektiem, kas radušies:

5.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

5.3.2. pierādāmu Preces lietotāju nolaidības, nepareizas tās lietošanas vai apzinātu bojājumu konstatēšanas gadījumā;

5.3.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai tās lietošanu tādā veidā, kas ir pretrunā ar tās ražotāja instrukcijām;

5.3.4. nepārvaramas varas apstākļu rezultātā.

* 1. Par jebkuru Preces bojājumu vai darbības traucējumu, kas jānovērš tās garantijas ietvaros, Pasūtītājs sastāda defektu aktu, kas ir saistošs Piegādātājam, un iesniedz to Piegādātājam. Piegādātājam ne vēlāk kā 1 (vienas) darba dienas laikā no paziņošanas brīža jāierodas uz abpusēju defektu akta saskaņošanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
	2. Jautājumu par Preces defekta aktā norādītā pamatotību izlemj Pušu pilnvarotie pārstāvji defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Iekārtas bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
	3. Pamatojoties uz Preces defektu aktu, Piegādātājam, ne vēlāk kā 5 (piecu) kalendāro dienu laikā no defektu akta saņemšanas dienas, jāierodas un jāatgriež Prece pilnā darba stāvoklī, nepiestādot par to rēķinu. Ja Piegādātājs nenodrošina Preces bojājumu vai remontu šajā punktā noteiktajos termiņos, Pasūtītājs rīkojas saskaņā ar Līguma 8.2.punktā noteikto.
	4. Ja Preces bojājums radies Pasūtītāja vainas dēļ, bojājuma remontu apmaksā Pasūtītājs, iepriekš saskaņojot ar Piegādātāju remonta darbu apjomu, cenu un laiku.
	5. Piegādātājs ir atbildīgs par piegādājamās Preces nejaušu, pilnīgu vai daļēju bojāejas vai bojāšanās risku līdz piegādes akta parakstīšanas brīdim.
1. **Iekārtas kvalitātes prasības**

6.1. Piegādātā Prece ir jauna (ražota ne agrāk kā 2018.gadā), iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes.

6.2. Piegādātājs garantē, ka Prece atbilst Līguma noteikumiem un ir derīga ekspluatācijai.

**7. Pušu saistības**

* 1. Piegādātāja pienākumi un tiesības:
		1. 1 (vienu) darbu dienu pirms piegādes saskaņot piegādes laiku ar Līgumā norādīto kontaktpersonu par Preces saņemšanu;
		2. piegādāt un veikt Līguma prasībām atbilstošas piegādes;
		3. transportējot Preci, nodrošināt Preces drošību pret iespējamajiem bojājumiem;
		4. vismaz 5 (piecas) darba dienas pirms paredzamo piegāžu termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē piegāžu izpildi noteiktajā laikā. Uz šo punktu nav attiecināmi Līguma 9.punkta noteikumi;
		5. Pēc Pasūtītāja atsevišķa pieprasījuma nodrošināt lietotāja apmācību ne mazāk kā 5 darba dienu laikā no pieprasījuma saņemšanas
		6. veikt Līguma izpildi ar saviem spēkiem, resursiem un līdzekļiem;
		7. pēc abpusējas piegādes akta parakstīšanas, sagatavot un nodot Pasūtītājam rēķinu;

7.1.9. par savlaicīgu un kvalitatīvu Līguma izpildi saņemt Līgumā noteikto samaksu;

7.1.10. saņemt no Pasūtītāja saistību izpildei nepieciešamo informāciju.

7.2. Pasūtītāja pienākumi un tiesības:

* + 1. savlaicīgi veikt pasūtījumus;
		2. nodrošināt Piegādātāju ar visiem nepieciešamajiem dokumentiem un informāciju, kas nepieciešama Līguma pienācīgai izpildei un par kuru nepieciešamību informējis Piegādātājs;
		3. pārbaudīt veikto piegāžu un darbu atbilstību Līguma noteikumiem;
		4. Līgumā noteiktajā kārtībā savlaicīgi veikt Līgumā noteiktos maksājumus;
		5. ekspluatācijas laikā konstatēto trūkumu vai bojājumu gadījumā par to nekavējoties paziņot Piegādātājam Līguma 4.1.punktā noteiktajā kārtībā;
		6. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		7. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		8. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Ja Piegādātāja vainas dēļ Pasūtītājs nevar lietot Preci ilgāk par 5 (piecām) kalendārajām dienām (Preces garantijas laikā bojājumu vai remonta dēļ Preces dīkstāve ir ilgāka par 5 kalendārajām dienām), Pasūtītājs piemēro Piegādātājam līgumsodu 200,00 EUR apmērā par katru dīkstāves dienu (sākot ar 6.dienu), bet ne vairāk kā 10% no Līguma kopējās summas.
	3. Par Preces piegādes termiņa (t.sk. Līguma 7.1.4.punktā noteikto) kavēšanu vai citu Līgumā noteikto saistību nepildīšanu Pasūtītājs piemēro Piegādātājam līgumsodu 0,1% apmērā no kopējās pasūtīto Preču summas par katru nokavējuma dienu, bet ne vairāk kā 10% no kopējās Līguma summas.
	4. Par Līgumā noteikto maksājumu termiņu kavējumu Piegādātājs piemēro Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc šī Līguma abpusējas parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās u.c.).
	2. Pusei, kura nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
	3. Ja minēto apstākļu dēļ nav iespējams izpildīt Līgumu ilgāk par 3 (trīs) mēnešiem, katrai Pusei ir tiesības izbeigt šī Līguma darbību, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā šī Līguma Puse nevar prasīt atlīdzināt zaudējumus, kas radušies šā Līguma izbeigšanas rezultātā.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto.
	4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	5. Ja kādai no Pusēm tiek mainīti rekvizīti vai Līguma 11.9.1.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	9. Pušu kontaktpersonas:

11.9.1. no Pasūtītāja puses:

Par līguma izpildi - medicīnas tehnoloģiju daļas vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_.

Par preču pasūtīšanu un pieņemšanu:\_\_\_\_\_\_\_\_\_\_\_\_\_\_\_\_\_\_\_\_. Pilnvarotā persona organizē iekārtas pasūtīšanu un pieņemšanu.

Par preču saņemšanu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

11.9.2. no Piegādātāja puses:\_\_\_\_\_\_\_\_\_\_\_\_\_\_\_\_\_\_\_\_\_\_.

* 1. Līgums sagatavots latviešu valodā, parakstīts divos oriģinālos eksemplāros uz 73 (septiņdesmit trīs) lapām, tai skaitā pielikumu, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
1. **Pušu juridiskās adreses un rekvizīti:**

**Pasūtītājs: Piegādātājs:**

**VSIA “Paula Stradiņa klīniskās SIA “B.Braun Medical”**

**universitātes slimnīca”**

Reģ. Nr. 40003457109 Reģ.Nr. 40003277955

Pilsoņu iela 13, Rīga, LV – 1002 Ūdeļu iela 16, Rīga, LV-1064

Konta Nr. LV74HABA0551027673367 Konta Nr.

Banka: AS Swedbank Banka:

Kods: HABALV22 Kods:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes locekle I.Kreicberga Valdes loceklis A.Gailītis